Ministru kabineta rīkojuma projekta

**„Par Ministru kabineta 2009.gada 28.decembra rīkojuma Nr.922 „Par atteikumu nodot privatizācijai daļu no apbūvēta zemesgabala (zemes vienības kadastra apzīmējums 8882 008 0729) Rojas novada Rojas pagastā, "Rojas ostā" atcelšanu daļā” sākotnējās ietekmes novērtējuma ziņojums**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Ministru kabineta 2014.gada 13.maija sēdes (protokols Nr.28, 41.§) protokollēmuma „Atbilde Administratīvajai apgabaltiesai lietā Nr.A420655310” 3.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Ministru kabinets 2009.gada 28.decembra rīkojumu Nr.922 „Par atteikumu nodot privatizācijai daļu no apbūvēta zemesgabala (zemes vienības kadastra apzīmējums 8882 008 0729) Rojas novada Rojas pagastā, "Rojas ostā"” (turpmāk – Rīkojums) tika atteikts nodot privatizācijai valstij piederoša apbūvēta zemesgabala (zemes vienības kadastra apzīmējums 8882 008 0729) Rojas novada Rojas pagastā, "Rojas ostā" daļu 30300 m2 platībā (turpmāk – apbūvēta zemesgabala daļa), ko aizņem sabiedrībai ar ierobežotu atbildību „Līcis-93” (turpmāk – Līcis-93) piederošais būvju nekustamais īpašums (17 ēkas un būves) (nekustamā īpašuma kadastra Nr.8882 5080 0010) Rojas novadā, Rojas pagastā, Rojā, Ostas ielā 1 (turpmāk – Būvju īpašums).  Atbilstoši Rīkojuma 3.6.apakšpunktam, saskaņā ar Ministru kabineta 2008.gada 19.maija noteikumu Nr.350 "Noteikumi par Rojas ostas robežu noteikšanu" 1.pielikumu apbūvētā zemesgabala daļa atrodas Rojas ostas robežās. Savukārt šī rīkojuma 5.punktā ir minēts, ka Likuma par ostām 19.panta ceturtā daļa aizliedz ostas pārvaldei ostas zemju, t.sk. apbūvētā zemesgabala daļa, jebkādu atsavināšanu (privatizāciju). Līdz ar to, ar Rīkojumu Nr.922 Ministru kabinets nolēma atteikt nodot privatizācijai apbūvētā zemesgabala daļu.  Līcis-93 2010.gada 1.februārī vērsās Administratīvajā rajona tiesā ar pieteikumu lūdzot atcelt Rīkojumu un izdot labvēlīgu administratīvo aktu par pienākuma uzlikšanu Ministru kabinetam izdot labvēlīgu administratīvo aktu, ar kuru privatizācijai tiktu nodota apbūvētais zemesgabals. Ar Administratīvās rajona tiesas 2012.gada 14.augusta spriedumu lietā Nr.A420655310 tika noraidīts Līcis-93 pieteikums. Par minēto spriedumu Līcis-93 iesniedza apelācijas sūdzību. Pamatojoties uz Līcis-93 lūgumu, Administratīvā apgabaltiesa 2013.gada 25.aprīlī atlika lietas izskatīšanu sakarā ar to, ka 2014.gada 1.februārī spēkā stāsies Ministru kabineta 2012.gada 26.jūnija noteikumi Nr.454 „Noteikumi par Rojas ostas robežu noteikšanu” (turpmāk – Noteikumi Nr.454), kas grozīja Rojas ostas teritorijas robežas, jo minētajiem noteikumiem var būt nozīme lietas izskatīšanā. Administratīvā apgabaltiesa secināja, ka lietā ir noskaidrojams lietas dalībnieku viedoklis par tiesvedības apturēšanu līdz Ministru kabinets izlems jautājumu par iespēju izdot Līcis-93 labvēlīgu administratīvo aktu. Ministru kabinets sniedzot savu viedoklis, norādīja, ka saskaņā ar Noteikumiem Nr.454 ir uzsākta nekustamā īpašuma sadale, kuras rezultātā tiks nodalītas teritorijas un precizētas platības, kas vairs neatrodas Rojas ostas teritorijā un attiecīgi pēc sadales pabeigšanas varēs konstatēt, uz kuru no nekustamā īpašuma daļām vairs neattiecas ierobežojumi, kas noteikti likuma „Par ostām” 19.panta ceturtajā daļā, kas ierobežo Ministru kabinetu pieņemt lēmumu par ostas zemes atsavināšanu (privatizāciju). Tāpat Ministru kabinets piekrita, ka tiek administratīvās lietas izskatīšana līdz brīdim, kad Ministru kabinets izlems jautājumu par iespēju izdot Pieteicējam labvēlīgu administratīvo aktu. Ņemot vērā, ka joprojām norisinās tiesvedība par minēto jautājumu, tad Rīkojums nav kļuvis neapstrīdams un tas nav stājies spēkā atbilstoši Administratīvā procesa likuma 76.panta ceturtajai daļai.  Atbilstoši Ministru kabineta 2014.gada 13.maija sēdes (protokols Nr.28, 41.§) „Atbilde Administratīvajai apgabaltiesai lietā Nr.A420655310” (turpmāk – protokollēmums) protokollēmuma 2.punktam Satiksmes ministrijai tika uzdots nodrošināt, ka līdz 2014.gada 1.oktobrim Ekonomikas ministrijai tiek iesniegti dokumenti, kas apliecina nekustamā īpašuma "Rojas osta" (nekustamā īpašuma kadastra Nr.8882 008 0728) Rojas novada Rojas pagastā, sadali, ievērojot ar Ministru kabineta 2012.gada 26.jūnija noteikumiem Nr.454 "Noteikumi par Rojas ostas robežu noteikšanu" apstiprinātās Rojas ostas robežas. Savukārt atbilstoši protokollēmuma 3.punktam Ekonomikas ministrijai tika uzdots līdz 2015.gada 1.janvārim iesniegt izskatīšanai Ministru kabineta sēdē grozījumus Ministru kabineta 2009.gada 28.decembra rīkojumā Nr.922 "Par atteikumu nodot privatizācijai daļu no apbūvēta zemesgabala (zemes vienības kadastra apzīmējums 8882 008 0729) Rojas novada Rojas pagastā, "Rojas ostā"" un Ministru kabineta rīkojuma projektu par daļu no Nekustamā īpašuma, kas neatrodas Rojas ostas teritorijā, nodošanu privatizācijai.  Satiksmes ministrija ar 2014.gada 14.oktobra pavadvēstuli Nr.03-01.3/4223 iesniedza dokumentus, kas apliecina, ka atbilstoši Noteikumiem Nr.454 no Rojas ostas teritorijas ir izslēgta zemes vienības daļa (zemes vienības kadastra apzīmējums 8882 008 0728 8028) ar kopējo platību 1,8291 ha (turpmāk – Atdalītā zemes vienība), kas bija daļa no teritorijas, kas iznomāta Līcis-93, pamatojoties uz Rojas ostas pārvaldes un Līcis-93 2013.gada 1.oktobra zemes nomas līgumu, par apbūvēto zemesgabala daļu. Līdz ar to uz Atdalīto zemes vienību vairs neattiecas Likuma par ostām 19.panta ceturtā daļā noteiktie ierobežojumi.  Atbilstoši nekustamā īpašuma valsts kadastra informācijas sistēmas (turpmāk – Kadastrs) datiem uz Atdalītās zemes vienības atrodas desmit būves (būvju kadastra apzīmējumi 88820080729021, 88820080729033, 88820080729022, 88820080729023, 88820080729024, 88820080729020,88820080729016, 88820080729031, 88820080729036 un 88820080729050 kas ietilpst Līcis-93 piederošajā Būvju īpašumā. Tai pat laikā uz Atdalītās zemes vienības atrodas arī valsts akciju sabiedrībai „Latvenergo” (turpmāk – Latvenergo) piederoša ēka (būve) – transformatoru apakšstacija (būves kadastra apzīmējums 88820080728054).  Administratīvā procesa likuma 85.panta pirmajā daļā ir noteikts, ka adresātam nelabvēlīgu tiesisku administratīvo aktu var atcelt jebkurā brīdī, izņemot gadījumu, kad saskaņā ar tiesību normām šāda paša satura administratīvais akts tūlīt būtu jāizdod no jauna.  Ministru kabineta rīkojuma projekts paredz atcelt Rīkojumu daļā par atteikumu nodot privatizācijai Atdalīto zemes vienību. |
| 3. | Projekta izstrādē iesaistītās institūcijas | Nav. |
| 4. | Cita informācija | Ar šo Ministru kabineta rīkojuma projektu paredzēts tikai atcelt daļā Rīkojumu Nr.922, jo Noteikumiem Nr.454 ir grozītas Rojas ostas teritorijas robežas un uz Atdalīto zemes vienību, kas ir izslēgta no Rojas ostas teritorijas un bija daļa no apbūvēta zemesgabala vairs nepastāv ierobežojumi, kas atbilstoši likuma „Par ostām” 19.panta ceturtajai daļai aizliedz to atsavināt (privatizēt).  Pēc tam kad tiks pabeigts un apstiprināts zemes ierīcības projekts, tad Atdalītā zemes vienība tiks izveidota par patstāvīgu nekustamo īpašumu no kuras tiks nodalīta platība, kas nepieciešama Latvenergo piederošās ēkas (būves) uzturēšanai, kas savukārt netiks privatizēta. Pēc tam, kad Ministru kabinets būs pieņēmis lēmumu par Rīkojuma Nr.922 atcelšanu daļā, tad Privatizācijas aģentūra varēs pieņemt lēmumu par Atdalītās zemes vienības nodošanu privatizācijai precizējot privatizācijai nododamo platību, atbilstoši Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 7.panta pirmajai daļai. Ekonomikas ministrija ieskatā nepastāv tiesiski šķēršļi Atdalītās zemes vienības reālai sadalei, jo to kā kompetentā institūcija ir apliecinājusi Satiksmes ministrija. |

|  |  |  |
| --- | --- | --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedrība ar ierobežotu atbildību „Līcis-93”. |
| 2. | Tiesiskā regulējuma ietekme uz tautsaimniecību un administratīvo slogu | Nav. |
| 3. | Administratīvo izmaksu monetārs novērtējums | Nav. |
| 4. | Cita informācija | Nav. |

**Anotācijas III, IV, V un VI sadaļa – projekts šīs jomas neskar.**

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Privatizācijas aģentūra |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

|  |  |
| --- | --- |
| **Ekonomikas ministre** | **D.Reizniece-Ozola** |
| **Vīza: valsts sekretārs** | **M.Lazdovskis** |

01.12.2014. 09:48

1078

Drāke

67013162, Martins.Drake@em.gov.lv